આજે ઉત્તર પ્રદેશના મુખ્યમંત્રી યોગી આદિત્યનાથ તાજમહેલની મુલાકાત કરવા પહોંચ્યા હતા. અહીં તાજ મુલાકાત માટે તેમણે તેમના વ્યસ્ત કાર્યક્રમમાંથી 30 મિનિટ ફાળવી હતી. જેમાં તેમણે સૌથી પહેલા તાજના પશ્ચિમ ગેટ આગળ સ્વચ્છ ભારત અભિયાન હેઠળ સફાઇ કાર્યક્રમ યોજ્યો હતો. અને ઝાડૂ હાથમાં લઇને સફાઇ કરતા જોવા મળ્યા હતા. આ ઘટના પછી સોશ્યલ મીડિયામાં લોકોએ યોગીની આ તાજ સફાઇને નાટક, ખાલી સફાઇ કરવાનું નાટક જણાવ્યું છે. નવાઇની વાત તો એ છે કે યોગીએ 30 મિનિટમાં યોગીએ સફાઇ પણ કરી અને તાજ મહેલ મુલાકાત પણ કરી લીધી.